b'\n_START_ARTICLE_\n@\n_START_SECTION_\nIstoric\n_START_PARAGRAPH_\nSemnul @ a fost folosit pentru prima dat\xc4\x83 de c\xc4\x83lug\xc4\x83rii medievali pentru a prescurta prepozi\xc8\x9bia latin\xc4\x83 \xe2\x80\x9ead\xe2\x80\x9d, prin combinarea literei a \xc8\x99i a vechii forme a literei \xe2\x80\x9ed\xe2\x80\x9d, \xe2\x88\x82 ._NEWLINE_Din anul 1345, dateaz\xc4\x83 o alt\xc4\x83 veche form\xc4\x83 cunoscut\xc4\x83 a acestui simbol, \xc3\xaentr-o traducere bulg\xc4\x83reasc\xc4\x83 a scrierii bizantine Cronica lui Constantin Manasses, \xc3\xaen care semnul era folosit ca simbol pentru cuv\xc3\xa2ntul \xe2\x80\x9eAmin\xe2\x80\x9d._NEWLINE_Simbolul apare sub o form\xc4\x83 u\xc8\x99or diferit\xc4\x83, proto-@, \xc3\xaentr-un registru spaniol din 1448, Taula de Ariza, care se referea la un transport naval de gr\xc3\xa2ne din Castilla \xc3\xaen Aragon. _NEWLINE_Cei care au contribuit la r\xc4\x83sp\xc3\xa2ndirea simbolului au fost negustorii italieni, prezent \xc3\xaen facturile \xc8\x99i chitan\xc8\x9bele care circulau \xc3\xaen Europa. \xc3\x8entr-o scrisoare a unui negustor florentin, Francesco Lapi, scris\xc4\x83 la 4 mai 1536, semnul @ apare identic cu varianta de ast\xc4\x83zi, \xc8\x99i era folosit pentru a desemna o m\xc4\x83sur\xc4\x83 comercial\xc4\x83, amfora (a 13-a parte dintr-un butoi) \xc8\x99i scris \xc3\xaen caligrafia florentin\xc4\x83._NEWLINE_Semnul apare \xc8\x99i \xc3\xaen documentele comerciale medievale spaniole ca o prescurtare pentru \xe2\x80\x9earroba\xe2\x80\x9d, echivalentul a 12 kg. Termenul este considerat de provenien\xc8\x9b\xc4\x83 arab\xc4\x83 (ar-rub) \xc8\x99i \xc3\xaensemna \xe2\x80\x9eun sfert\xe2\x80\x9d. Ulterior, simbolul a devenit prescurtarea comercial\xc4\x83 pentru \xe2\x80\x9ela pre\xc8\x9bul de\xe2\x80\x9d. _NEWLINE_Dup\xc4\x83 Evul Mediu, timp de c\xc3\xa2teva secole, simbolul a fost folosit exclusiv \xc3\xaen scop comercial. _NEWLINE_\xc3\x8en timpurile moderne, semnul @ a fost inclus pe tastaturile ma\xc8\x99inilor de scris \xc8\x99i mai apoi pe cele ale computerelor._NEWLINE_\xc3\x8en anul 1971, programatorul Ray Tomlinson, a ales acest semn de pe tastatur\xc4\x83 pentru a-l include \xc3\xaen codul primelor mesaje electronice email, ca indicator al adresei.'